ปลื้มผลโอเน็ต-NT โรงเรียนไทยรัฐวิทยาพุ่ง
หลายพื้นที่คะแนนสูงกว่าระดับประเทศ เด็ก กทม.กวาดไทย-อังกฤษ-วิทย์นายวิเชน โพชนุกูล เลขาธิการมูลนิธิไทยรัฐ เปิดเผยว่า ผลการทดสอบทางการศึกษาระดับชาติขั้นพื้นฐาน (โอเน็ต) ของโรงเรียนไทยรัฐวิทยาทั่วประเทศ ปีการศึกษา 2562 ประกอบด้วยโอเน็ตระดับชั้นประถมศึกษาปีที่ 6 และชั้นมัธยมศึกษาปีที่ 3 ดังนี้ ระดับชั้น ป.6 กลุ่มสาระการเรียนรู้ภาษาไทย มีคะแนนเฉลี่ยสูงที่สุด 47.14 รองลงมาคือกลุ่มสาระการเรียนรู้วิทยาศาสตร์ 33.20 กลุ่มสาระการเรียนรู้คณิตศาสตร์ 29.84 และกลุ่มสาระการเรียนรู้ภาษาอังกฤษ 28.90 ส่วนระดับชั้น ม.3 กลุ่มสาระการเรียนรู้ภาษาไทย มีคะแนนเฉลี่ยสูงที่สุด 52.84 รองลงมา คือกลุ่มสาระการเรียนรู้วิทยาศาสตร์ 29.00 กลุ่มสาระการเรียนรู้ภาษาอังกฤษ 28.67 และกลุ่มสาระการเรียนรู้คณิตศาสตร์ 23.33 เมื่อแยกเป็นรายกลุ่มสาระการเรียนรู้ พบว่าภาษาไทยมีคะแนนเฉลี่ยสูงกว่าระดับประเทศ โดยโรงเรียนไทยรัฐวิทยาใน กทม. 53.99 ภาคเหนือ 49.96 และภาคตะวันออกเฉียงเหนือ 49.47 ภาษาอังกฤษ โรงเรียนไทยรัฐวิทยาในเขต กทม.มีคะแนนเฉลี่ย 35.02 สูงกว่าระดับประเทศ คณิตศาสตร์โรงเรียนไทยรัฐวิทยาในเขตภาคเหนือ 38.08 และภาคตะวันตก 33.12 มีคะแนนเฉลี่ยสูงกว่าระดับประเทศ และวิทยาศาสตร์ โรงเรียนไทยรัฐวิทยาในเขต กทม. มีคะแนนเฉลี่ย 40.04 สูงกว่าระดับประเทศเลขาฯมูลนิธิไทยรัฐ กล่าวอีกว่า ส่วนผลการประเมินคุณภาพผู้เรียน ชั้น ป.3 National Test (NT) ของโรงเรียนไทยรัฐวิทยาทั่วประเทศ ปีการศึกษา 2562 ที่เป็นการทดสอบความสามารถพื้นฐานของผู้เรียนระดับชาติ ที่มุ่งวัดคุณภาพผู้เรียน ตามมาตรฐานและตัวชี้วัดของหลักสูตรแกนกลางการศึกษาขั้นพื้นฐาน 2551 ในกลุ่มสาระการเรียนรู้ คณิตศาสตร์ และภาษาไทย จำแนกตามวิชา ดังนี้ คณิตศาสตร์ 43.15 ภาษาไทย 44.90 เมื่อแยกรายภูมิภาคพบว่าภูมิภาคที่ผล NT สูงกว่า สพฐ.และระดับประเทศทั้งคณิตศาสตร์และภาษาไทย ได้แก่ ภาคตะวันออก คณิตศาสตร์ 46.08 ภาษาไทย 48.27 ภาคเหนือ คณิตศาสตร์ 46.25 ภาษาไทย 46.56 ขณะที่ภาคกลาง มีผล NT ภาษาไทย 46.46 เท่ากับระดับประเทศแต่สูงกว่า สพฐ. และภาคตะวันตก ภาษาไทย 46.12 สูงกว่า สพฐ. แต่ต่ำกว่าระดับประเทศ อย่างไรก็ตาม เมื่อดูคะแนนประเมินความสามารถรวมทั้ง 2 ด้าน และผลคะแนนระดับคุณภาพในภาพรวมอยู่ในระดับพอใช้เท่ากับ ระดับ สพฐ. และระดับประเทศ.
นายวิเชน โพชนุกูล เลขาธิการมูลนิธิไทยรัฐ เปิดเผยว่า ผลการทดสอบทางการศึกษาระดับชาติขั้นพื้นฐาน (โอเน็ต) ของโรงเรียนไทยรัฐวิทยาทั่วประเทศ ปีการศึกษา 2562
สอบโอเน็ต,โอเน็ต63,สอบ O-NET,การศึกษา,ผลสอบโอเน็ต,ไทยรัฐวิทยา,ข่าววันนี้,กองทุน